3 200 jaar oue swaard in Spanje gevind | Maroela Media
Die swaard wat in Majorka gevind is (Foto: Diario de Mallorca)
Argeoloë het per ongeluk op 'n 3 200 jaar oue swaard op die Spaanse eiland Majorka afgekom.
Die swaard, uit die Bronstydperk, is naby 'n megaliet (reusesteen) gevind wat deur die geheimsinnige Talaiotiese kultuur wat tussen 1 000 en 6 000 v.C. op Majorka en Minorka floreer het.
Die span het die ligging voorberei vir 'n museumperseel toe twee argeoloë 'n klip opgetel en iets in die grond opgemerk het. Hulle het versigtig die modder en grond rondom die voorwerp verwyder en op die swaard afgekom.
"Dit was 'n groot verrassing. Ons het nie verwag om enigsins so iets te vind nie, want die gebied is reeds uitgegrawe," het een van die hoof argeoloë, Jaume Deya, gesê.
Die megaliet is al in die antieke verlede geplunder, onder andere deur Romeine, en deeglike opgrawings is in die 1950's gedoen, so niemand het verwag om enige ander artefakte te vind nie.
Buiten die punt wat afgebreek het, is die swaard in 'n goeie toestand. Die span vermoed dit dateer uit ongeveer 1200 v.C.
Slegs ongeveer 10 soortgelyke wapens van die Talaiotiese kultuur is tot dusver gevind, hoofsaaklik deur boere en bouers wat per ongeluk daarop afgekom en dit aan owerhede oorhandig het. Kenners kan dus nie die artefakte behoorlik navors nie, omdat hulle nie weet presies waar en hoe dit gevind is nie.
Die swaard sal na verwagting binnekort in die Museum van Majorka uitgestal word.
Lees meer: Ancient Origins
Troeteldierrot het self skilderye geverf
Dink net ek grawe agter in my erf en kom af op so 'n artefak van 'n vorige ontwikkelde beskawing….oja ek bly in Afrika…ag wat ons mag seker droom!
… ha … ha …
Wat my die meeste verbaas is dat iemand nog nie die Bybel en tydlyn daarvan opgebring het om die ouderdom van die swaard te bevraagteken nie.
BC jy neem so die woorde uit my mond. Ek bevraagteken dit want dit moet na Nebukadnesar in die boek Daniel tyd gewees het en dit is die bronds tydperk en Nebukadnesar was die goue tydperk. So ek weet nie so lekker van 6000 jaar nie. Wat sê jy BC